CELEX: 32011R0793
Language: lv
Date: 2011-08-05 00:00:00
Title: Komisijas Regula (ES) Nr. 793/2011 ( 2011. gada 5. augusts ), ar ko nosaka aizliegumu 9. kategorijas kuģiem ( “pelaģiskās zvejas saldētājtraleri” ), kuri peld ar Eiropas Savienības dalībvalsts karogu, zvejot Mauritānijas ekonomiskajā zonā

9.8.2011   
            
            
               LV
            
            
               Eiropas Savienības Oficiālais Vēstnesis
            
            
               L 204/18
            
         KOMISIJAS REGULA (ES) Nr. 793/2011
   (2011. gada 5. augusts),
   ar ko nosaka aizliegumu 9. kategorijas kuģiem (“pelaģiskās zvejas saldētājtraleri”), kuri peld ar Eiropas Savienības dalībvalsts karogu, zvejot Mauritānijas ekonomiskajā zonā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
   tā kā:
   
               (1)
            
            
               Padomes 2008. gada 15. jūlija Regula (EK) Nr. 704/2008 par to, lai noslēgtu Protokolu, ar ko laikposmam no 2008. gada 1. augusta līdz 2012. gada 31. jūlijam nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (2), ir samazinājusi zvejas iespējas 9. kategorijai (pelaģiskās zvejas saldētājtraleri) līdz atskaites tilpībai 250 000 tonnu apmērā.
            
         
               (2)
            
            
               Ņemot vērā to, ka, pamatojoties uz minētās regulas 2. panta 3. punktu, laikā no 2010. gada 1. augusta līdz 2011. gada 31. jūlijam papildus ir iedalīta kvota 50 000 tonnu apmērā, kopējā atskaites tilpība sasniedz 300 000 tonnas.
            
         
               (3)
            
            
               Atbilstoši Komisijai saņemtajai informācijai ar nozveju, kas paziņota šajā zvejas kategorijā un ko guvuši kuģi, kas peld ar attiecīgās dalībvalsts karogu vai ir tajā reģistrēti, ir pilnībā apgūta kvota minētajam atsauces periodam.
            
         
               (4)
            
            
               Tāpēc jāaizliedz ar šo zvejas kategoriju saistītas zvejas darbības,
            
         IR PIEŅĒMUSI ŠO REGULU.
   1. pants
   Kvotas pilnīga apguve
   Zvejas kvotu, kas iedalīta attiecīgajām dalībvalstīm, uzskata par pilnībā apgūtu no 2011. gada 19. jūlija.
   2. pants
   Aizliegumi
   No 2011. gada 19. jūlija līdz 2011. gada 31. jūlijam ir aizliegts veikt zvejas darbības 9. kategorijas kuģiem, kas peld ar attiecīgo dalībvalstu karogu vai ir tajās reģistrēti. Konkrēti, ir aizliegts paturēt uz kuģa, pārvietot, pārkraut citā kuģī vai izkraut zivis, ko šajā laikposmā nozvejojuši minētie kuģi.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. augustā
      
         
            Komisijas un tās priekšsēdētāja vārdā –
         
            jūrlietu un zivsaimniecības ģenerāldirektore
         
         Lowri EVANS
      
   
   
      (1)  OV L 343, 22.12.2009., 1. lpp.
   
      (2)  OV L 203, 31.7.2008., 1. lpp.